19. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ Αριθ. 21281 της 24 Μαρτ./2 Απρ. 1975 (ΦΕΚ Β΄ 366) Περί καθορισμού ανωτάτου ορίου αξίας εισαγομένων ειδών, προς κάλυψιν αναγκών του Αρχηγείου Ενόπλων Δυνάμεων, άνευ της υπό του Νόμ. 4484/65 προβλεπομένης εγκρίσεως. Έχοντες υπ’ όψει: α)Τας διατάξεις του Ν.Δ. 175/1973 «περί Υπουργικού Συμβουλίου και Υπουργείων» ως και τας τοιαύτας του Π.Δ. 396/1973 «περί θέσεως εν ισχύϊ των διατάξεων του Ν.Δ. 175/1973». β)Το Ν.Δ. 3982/59 ως ετροποποιήθη και συνεπληρώθη υπό του Νόμ. 4484/65. γ)Την υπ’ αριθμ. 90500/6.12.72 απόφασιν του Υπουργού του τέως Υπουργείου Εθνικής Οικονομίας (ΦΕΚ 1110/19.12.72 τ. Β΄). δ)Την υπ’ αριθ. 55932/7960/8.8.1973 απόφασιν του τέως Υπουργείου Εθνικής Οικονομίας. (Αντί για τις σελ. 250,45(γ) - 250,47) Σελ. 250,45(δ) Τεύχος 752 - Σελ. 49 ε)Τα σχετικά εν τω φακέλλω στοιχεία ως και τας υπηρεσιακάς ανάγκας, βάσει των οποίων η αναγκαιότης ως και ο προορισμός ωρισμένων εκ των προμηθευομένων υπό του Α.Ε.Δ. αλλαδαπής προελεύσεως ειδών, επιβάλλουν την κατ’ απόλυτον προτεραιότητα πραγματοποίησιν της προμηθείας τούτων, αποφασίζομεν: 1.Τροποποιούντες αναλόγως, την υπ’ αριθ. 55932/7960/8.8.1973 (ανωτ. αριθ. 18) απόφασιν του τέως Υπουργείου Εθνικής Οικονομίας, καθορίζομεν όπως, προκειμένου περί προμηθειών διαφόρων ειδών αλλοδαπής προελεύσεως, προοριζομένων προς κάλυψιν αναγκών των υπηρεσιών αρμοδιότητος Υπουργείου Εθνικής Αμύνης και εμπιπτόντων εις τας εξαιρέσεις των διατάξεων του Ν.Δ. 3095/1954, (τόμ. 25Α σελ. 258,01) δεν απαιτείται η προβλεπομένη υπό του Νόμ. 4484/65 έγκρισις, των Υπουργών Εμπορίου και Βιομηχανίας, (τόμ. 13 σελ. 80,27) εφ’ όσον η αξία εκάστου των ειδών τούτων δεν υπερβαίνει το ποσόν του ενός εκατομμυρίου δολλαρίων ($ 1.000.000) CIF. 2.Κατά τα λοιπά παραμένουσιν εν ισχύϊ άπασαι αι σχετικαί διατάξεις περί προστασίας της εγχωρίου Βιομηχανίας και Βιοτεχνίας και αι εν γένει περί προτιμήσεως των εγχωρίων προϊόντων τοιαύται. Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. 